Annelien se kombuis: Maak jou eie hand- en omgewingsreiniger | Maroela Media
Annelien se kombuis: Maak jou eie hand- en omgewingsreiniger
Secret of Thieves- reinigingsmiddel (Foto: Verskaf)
Annelien Pienaar, voedselwetenskaplike en skrywer van die bekende resepteboek en blog Boerekos met 'n twist, gee hierdie week wenke om die koronavirus te beveg.
Die wêreld is in rep en roer om so gesond en higiënies moontlik te leef totdat die koronavirus die wyk geneem het. Winkelrakke word gestroop en diegene wat dit nie kan bekostig nie sit sonder hulpmiddels.
Deur die eeue is kruie gebruik om siektes mee te dokter, praktyke waarna vandag verwys word as alternatiewe medikasie. My liewe moeder was bekend vir haar liefde vir kruie en natuurlike geneesmiddels. Ek het deur haar boeke geblaai en op 'n paar aantekeninge afgekom wat ek dink van toepassing is vir ons situasie rondom die koronavirus.
Kennis is mag. Ons veg tans teen 'n virus en moet ook dien ooreenkomstig die virus takel. Sommige resepte wat die rondtes doen is vir bakteriële en swaminfeksies ontwikkel. Maak seker dat jy dan eerder 'n anti-mikrobiale middel aanskaf. Dit sal dus al drie die mikrobes takel en vernietig.
'The Secret of Thieves'- essensiële olie
Die mengsel van asyn en sekere essensiële olie het 'n storie van sy eie wat in 1413 afspeel. Europa en Asië was geteister deur die groot plaag builepes – 'n bakteriële infeksie wat met verkoue- en griepsimptome begin het en oor 'n periode van vier jaar die lewe van nagenoeg 150 miljoen mense geëis het.
Vier opportuniste het die dooies jare lank beroof en nooit siek geword. Die dag toe hulle vasgetrek word wou die mense weet hoe hulle dit reggekry het om nooit siek te word nie. Hulle het hul hoede en maskers met 'n mengsel van asyn en essensiële olie deurdrenk en só nooit besmet geraak met die bakterie.
Deesdae is die Secret of Thieves reeds vooraf vermeng vir jou gerief. Nietemin kan dit vermeng word soos hier onder in die resep uiteengesit.
Secret of Thieves– reinigingsmiddel
Rou appelasyn bevat al die nodige lewende mikrobes om virusse te kan beveg. Maar die reuk is sterk en kan klein kindertjies en sensitiewe neuse irriteer. Om velirritasies te voorkom kan aalwynjel bygevoeg word om die vel gesond te hou.
Die keuse van die essensiële olie het te doen met suiwering van die lug en ook die ontsmetting van oppervlaktes en die hande. Waterstofperoksied is ook 'n opsie om vir sanitasie te gebruik in plaas van asyn, maar moet verdun word in 'n verhouding van 3% tot 1 liter water.
½ t Sunlight Liquid
100 ml rou appelasyn
30 ml aalwynjel (Aloe vera)
2 druppels essensiële olie: kaneel-, naeltjie-, roosmaryn-, bloekomolie
5 druppels essensiële olie: lemoen-, teeboomolie
Meng essensiële olie eers met olyfolie, Sunligh Liquid en aalwynjel. Daarna word die res van die bestanddele saam in 'n spuitbottel gemeng.
Gebruik 'n donker bottel want essensiële olie is ligsensitief en die houer moet in 'n donker kas gestoor word.
Wenk: Die olie kan vervang word met 'n kombinasie essensiële anti-mikrobiale olie (Secret of Thieves) wat by www.heavenlydew.co.za verkrygbaar is.
150 g Aloe vera- gel
30 ml lysterbessieboom (witch hazel) essensiële olie of enige ander olie wat vir jou heerlik ruik
Olie kan ook in branders of stoomverspreier gebruik word om 'n vertrek te ontsmet. Onthou om genoeg vars lug deur die huis te laat beweeg en kom gereeld in die son.
Meng al die bestanddele saam en stoor in 'n houertjie van jou keuse. Hierdie resep kan maklik verdubbel word.
Uit Annelien se kombuis is my wense aan ieder en elk wat hierdie artikel lees dat jy en jou geliefdes die koronavirus mag vryspring.